**Дадатак 5**

**Выхаваўчае мерапрыемства для пачатковых класаў**

**Тэма: Зямля Беларусі – мая зямля!**

Падрыхтавалі:

Багушэвіч А.І., Лакевіч Т.С.

**Задачы:** садзейнічаць папаўненню і ўдакладненню ведаў вучняў аб падзеях у краіне, вобласці, раёне;

вучыць дзяцей арыентавацца ў патоку інфармацыі; аналізаваць, выказваць сваё меркаванне;

выхоўваць пачуццё патрыятызму, зацікаўленасці справамі і падзеямі, якія адбываюцца навокал.

**Форма правядзення: інтэрактыўны дыялог “А**дкрыты мікрафон”.

**Ход мерапрыемства**

**І. Арганізацыйны момант.**

**Метад “Вітанне”**

Я вітаю тых,

* хто сёння з задавальненнем ішоў у школу;
* хто трывожыўся па розных прычынах;
* у каго добры настрой;
* хто любіць вучыцца.

**ІІ. Эмацыянальны настрой на работу.**

Сёння наш інтэрактыўны дыялог пройдзе пад цікавай, нават паэтычнай назвай “Зямля Беларусі – мая зямля!”.

Каб настроіцца на работу, стварыць прыемную атмасферу, прапаную вам паслухаць радкі з верша П. Броўкі “Зямля Беларусі”:

**Зямля Беларусі!**

**Бары і дубровы**,

**Жытнёвае поле**,

**Шаўковы мурог.**

У промнях рабіны

**Заход вечаровы**,

Што клёкат буслоў –

**Ручаёў пералівы,**

І ў шумных **прысадах**

Істужкі дарог!

*Якія краявіды нашай зямлі мы ўбачылі разам з аўтарам?*

*Як трэба адносіцца да сваёй краіны, каб так прыгожа пра яе пісаць?*

*Якая яна, наша Беларусь?*

**ІІІ. Актуалізацыя ведаў выхаванцаў.**

Адказ на апошняе пытанне нам дапаможа даць слоўнік-апісанне “Мая Беларусь”.

Б – белая, багатая.

Е – еднасць.

Л – ласкавая, любімая, лепшая.

А – актыўная, артыстычная.

Р – родная, разумная, руплівая.

У – умелая, упэўненая.

С – сінявокая, спакойная, смелая.

Ь – (мяккая).

Якія яшчэ словы ў вас засталіся? Зачытайце іх.

Каб Беларусь была такой, патрэбны намаганні кожнага з нас, кожнага беларуса. Ад таго, які выбар мы зробім, наколькі зацікаўленымі будзем, залежыць лёс нашай радзімы, вялікай і маленькай.

**4. Паведамленне задач.**

У вас на партах карткі. З адваротнага боку надрукаваны літары. Актыўна працуючы, выказваючы сваё меркаванне, і пры гэтым замалёўваючы літары, вы атрымаеце слова і зможаце выразіць свае адносіны да пачутай інфармацыі.

*Калі вы ўжо настроіліся на працу, гатовы рухацца далей – замалюйце першыя дзве літары яркімі колерамі.*

*Калі* *настрой пакуль яшчэ не вельмі працоўны – цёмным колерам.*

**5. Асноўная частка.**

На карце вялікага свету

Яна як кляновы лісток… *(абвядзіце контур нашай краіны)*

З даўніх часоў Беларусь славіцца сваёй гасціннасцю, прыгажосцю, непаўторнасцю.

Многія месцы краіны – яе візітная картка.

Гульня “ФОТАФАКТ”.

*  Мірскі замак (п. Мір, Карэліцкі р-н, Гродзенская вобласць);
* Нацыянальная бібліятэка Рэспублікі Беларусь (г. Мінск);



* Мемориальный комплекс "Хатынь" (Логойский район). 22 марта 1943 года фашисты окружили небольшую деревню Хатынь после того, как в 6 км от нее партизаны обстреляли немецкую автоколонну. В наказание все население Хатыни - стариков, женщин, детей - выгнали из домов и заживо сожгли в колхозном сарае. 2018 г. – 75 год падзеі.



* Брэсцкая крэпасць-герой.



* Белавежская пушча (Брэсцкая вобласць)



* Хтосьці скажа, што гэта дом маёй бабулі. Хтосьці з дарослых успомніць хату свайго дзяцінства і перанясецца ў той маленькі, але такі ўтульны і дарагі сэрцу куточак.

Малая радзіма. Радзімка…

Кропка на карце, як адмецінка на целе, якая заўсёды з табой. Якую не выбіраюць і якую, як і бацькоў, любяць усялякую – бедную ці багатую, праслаўленую ці забытую, перспектыўную ці памёршую…

І яна, родная, любіць і прымае нас усялякіх: пагушкае ў калысцы някошаных траў, пачастуе амаль здзічэлымі яблычкамі з бацькоўскага збуцвелага саду, напоіць сцюдзёнай вадой са студні..

Такі вугалок вялікай радзімы жыве ў сэрцы кожнага чалавека. Аб гэтым гаварыў і прэзідэнт, аб’яўляючы 2018-2020 гады – Гадамі малой радзімы.

ВІДЭА.

Дзе знаходзіцца наша малая радзіма? НА ДОШЦЫ ЛАГАТЫП.

Аб гэтым мы толькі што пачулі

* Афіцыйным словам (выступленне прэзідэнта);
* Пройдзем турыстычнымі сцежкамі (карта турыстычнага маршруту);
* Кінем творчы позірк (конкурс).

ВОБЛАСЦЬ

Рэспубліка Беларусь падзелена на 6 частак, адміністрацыйных адзінак. Гэта вобласці.

У якой вобласці жывём мы?

*Паказ на карце. Заштрыхуйце на сваіх картах Гродзенскую вобласць.*

Наш Гродзенскі рэгіён, Прынёманне, жывапісны, каларытны шматнацыянальны вугалок Беларусі, дзе побач мірна жывуць і працуюць людзі розных нацыянальнасцей. Але прыязджаючы ў Беларусь, яны хочуць пачуць беларускую мову.

А наколькі добра ведаем яе мы?

ГУЛЬНЯ “ПЕРАКЛАДАЕМ – ПАРУ ШУКАЕМ”.

КАФЕ – КАВЯРНЯ

БАРХАТ – АКСАМІТ

КРОЛИК – ТРУС

СЕРЕЖКИ – ЗАВУШНІЦЫ

КРУЖЕВА – КАРУНКІ

СКАТЕРТЬ – АБРУС

ЛЕНТА – СТУЖКА

СУГРОБ – СУМЁТ

РАЁН

*Маленькі астравок маёй зямлі,   
 Зялёны*[*Астравец над срэбнай Лошай*](http://urok.shkola.of.by/na-charonuyu-kazku-zaprasili-dzyacej-u-kinakancertnuyu-zalu-as.html)*,*

*Такі прытульны і такі харошы,*

*Як сонца, бор і родныя палі.*

Так пранікнёна пісаў пра Астравеччыну вядомы беларускі пісьменнік Уладзімір Караткевіч у сваім вершы “ Дом сябра”.

Наш зямляк А.Мальдзіс, едучы ў госці да сваіх блізкіх на Астравеччыну, часта браў з сабой свайго сябра, вядомага пісьменніка і паэта У.Караткевіча. Дзякуючы гэтаму і з’явіўся на свет гэты верш і быў прысвечаны юбілею Астраўца. А ў 2018 годзе Астраўцу споўнілася 550 год – вялікі і прыгожы юбілей.

*На карце Беларусі Астравец займае амаль самае Заходняе становішча. Адзначце горад на сваіх картах.*

Амаль усе прысутныя могуць назваць Астравеччыну сваёй малой радзімай. І як сапраўдныя гаспадары павінны добра яе ведаць, каб расказаць сваім гасцям. Астравеччына ўжо даўно ўключана ва ўсе турыстычныя маршруты. Турысты з розных краін свету пабывалі тут.

Мы ж з вамі складзём карту турыстычнага маршруту па самых адметных мясцінах Астравецкага раёна.

КАРТА ТУРЫСТЫЧНАГА МАРШРУТУ.



Старажытны дуб, хутар Кавалёўшчына, на тэрыторыі заказніка “Сарачанскія азёры”.

 Царква Святых апосталаў Пятра і Паўла, г. Астравец



Вежа-альтанка, аг.Варняны



Касцёл Святой Троіцы, аг.Гервяты



Скульптура “Той, хто ідзе” г. Астравец



Заказнік “Сарачанскія азёры”

*Прыйшоў час вызначыцца са сваімі адносінамі да пачутай інфармацыі. Калі тое, пра што вы даведаліся, вас зацікавіла, вы захочаце падзяліцца гэтай інфармацыяй з іншымі, то замалюйце 2 літары слова яркімі колерамі.*

*Калі вам было нецікава – цёмным.*

ФІЗХВІЛІНКА (полька беларуская)

Які з турыстычных аб’ектаў нам найбольш знаёмы і дарагі? Чаму?

Аб’яўляю **“Адкрыты мікрафон”.**

Падзяліцеся цікай інфармацыяй аб Варнянах.

* Варняны – адзін з самых маляўнічых куткоў Астравеччыны, дзе цесна перапляліся гістарычнае і сучаснае.
* Варняны – старажытнае мястэчка, яму ўжо 627 год.
* Найбольшую цікавасць для турыстаў у вёсцы Варняны ўяўляе забудова цэнтральнай плошчы. Асноўнай славутасцю, якая ўваходзіць у склад гэтага архітэктурнага ансамбля, з'яўляецца касцёл Святога Юрыя.
* Гэты храм быў узведзены ў вёсцы Варняны ў 1769 годзе, 249 гадоў назад.
* Амаль адначасова з касцёлам, а дакладней у 1770 годзе, па абодва бакі ад яго было ўзведзена два адметныя каменныя будынкі: дом аптэкара і домам святара, якія захаваліся да нашага часу.
* Цяпер у адным размяшчаецца нядзельная школа, а ў другім – сельскі савет.
* Галоўным фасадам касцёл у вёсцы Варняны выходзіць на плошчу, дзе на дадзены момант раскінуўся парк, а калісьці праводзіліся кірмашы, а таксама размяшчаліся крамы.
* Палац Абрамовічаў, які ўзвышаўся ў парку, на жаль не захаваўся да нашых дзён.
* Аб былой пастройцы нагадвае толькі старажытны млын і прыгожая вежа на востраве.
* Як цудоўна пасядзець у альтанцы на востраве і палюбавацца на ваду!
* А яшчэ пра Варняны існуе некалькі легенд, якія абавязкова зацікавяць турыстаў.

Нам удалося пабываць у розных адметных куточнах нашай малой радзімы. Гэта, канешне, не ўсё, што можна паказаць, чым трэба ганарыцца.

Засталося месца для творчасці.

ВІДЭА (конкурс)

**6. Падвядзенне вынікаў.**

*Падводзім вынікі нашай працы. Калі вы працавалі з задавальненнем, актыўна, замалюйце апошнюю літару яркім колерам.*

*Калі праца не спадабалася, было нецікава – цёмным колерам.*

**У кожнага з вас ёсць выбар:** быць беражлівым, актыўным, руплівым гаспадаром сваёй маленькай радзімы або заставацца ў цяні.

Захоўваць, памнажаць багацце і прыгажосць роднага куточка або заставацца абыякавым.

*На сёння вы зрабілі свой выбар.*

*Якім ён атрымаўся?*

Гасцям мы жадаем таксама зрабіць свой правільны выбар і дорым сувеніры, дзе кожны можа запісаць назву свайго дарагога сэрцу месца нашай вялікай краіны.

ВІДЭА.

**Дзякуй за ўвагу!**